ব্রক্ষপুত্র নদের পানি বাড়ার কারণে জেলার শ্রীবরদী উপজেলার ভেলুয়া ও খড়িয়া কাজির চর ইউনিয়নের অন্তত ৩০ টি গ্রাম প্লাবিত হয়েছে । শ্রীবরদী উপজেলা কৃষি কর্মকর্তা নাজমুল হাসান বলেন,এ দুই ইউনিয়নে প্রায় দুই হাজার হেক্টর জমির রোপা আমন ও সবজি ক্ষেত পানিতে তলিয়ে গেছে। এ ব্যাপারে ভেলুয়া ইউপি চেয়ারম্যান মিজানুর রহমান জানান, তার ইউনিয়নের ১১ টি গ্রামে বন্যার পানি প্রবেশ করেছে । পানিবন্দি হয়ে পড়েছে ওইসব গ্রামের ১০ হাজার মানুষ। ৬টি শিক্ষা প্রতিষ্ঠানেও পানি উঠায় শিক্ষার্থীদের পাঠদান বন্ধ রয়েছে।